Dagur hinna villtu blóma verður næst haldinn sunnudaginn 16. júní árið 2019 á Norðurlöndunum . Fáir flóruvinir hafa gefið sig fram til að veita leiðsögn hér á Íslandi , en líklega verður hann þó haldinn a.m.k. á einum stað , svo sem sjá má hér að neðan . 1 . Reykjavík , Rauðhólar í Heiðmörk . Mæting kl. 11 sunnudaginn 16. júní á bílastæðinu við Rauðhóla . Það er Grasagarður Reykjavíkur í samstarfi við Skógræktarfélag Reykjavíkur og Flóruvini sem býður upp á gönguferð um Rauðhóla í Heiðmörk . Í göngunni verða plöntur greindar til tegunda og fjallað um gróður svæðisins . Gestir eru hvattir til að taka með sér flórubækur og stækkunargler . Þátttaka er ókeypis og allir eru velkomnir .